ཚོགས་འདུའི་ཐོག་ཏང་དང་རྒྱལ་ཁབ་ཀྱི་ལས་ཁུངས་སྒྱུར་བཅོས་གཏིང་ཟབ་ཏུ་གཏོང་རྒྱུ་ནི་བློ་མཐུན་ཞི་ཅིན་ཕིང་གིས་སྲོག་ཤིང་གནང་བའི་ཏང་ཀྲུང་དབྱང་གིས་ཏང་དང་རྒྱལ་ཁབ་ཀྱི་བྱ་གཞག་གོང་འཕེལ་གྱི་སྤྱི་ཡོངས་ཀྱི་མཐོ་ཚད་ཐོག་ནས་གནང་བའི་ཐབས་ཇུས་བཀོད་སྒྲིག་གལ་ཆེན་ཞིག་དང་།རྒྱལ་ཁབ་བཅོས་སྐྱོང་མ་ལག་དང་བཅོས་སྐྱོང་ནུས་པ་དེང་རབས་ཅན་དུ་འགྱུར་རྒྱུར་སྐུལ་འདེད་གཏོང་བའི་སྒྱུར་བཅོས་གཏིང་ཟབ་ཅིག་རེད།ཏང་དང་རྒྱལ་ཁབ་ཀྱི་ལས་ཁུངས་སྒྱུར་བཅོས་གཏིང་ཟབ་ཏུ་གཏོང་རྒྱུའི་སྐོར་གྱི་སྤྱི་ཁྱབ་ཧྲུའུ་ཅིའི་རྣམ་བཤད་གལ་ཆེན་དང་ཏང་ཀྲུང་དབྱང་གི་ཐབས་ཇུས་བཀོད་སྒྲིག་རབ་དང་རིམ་པའི་ནང་ལས་ཁུངས་སྒྱུར་བཅོས་ཀྱི་མཛུབ་ཁྲིད་བསམ་བློ་དང་།དམིགས་ཚད་ལས་འགན།རྩ་དོན་གལ་ཆེན་བཅས་ཁ་གསལ་བཏོན་ནས་ང་ཚོས་སྒྱུར་བཅོས་ལ་སྐུལ་འདེད་གཏོང་ཆེད་མདུན་སྐྱོད་ཀྱི་ཁ་ཕྱོགས་གསལ་སྟོན་གནང་ཡོད་ལ།རྩ་བའི་གཞི་འཛིན་སའང་མཁོ་འདོན་གནང་ཡོད།དེས་ན།ལྗོངས་ཡོངས་ཀྱི་རིམ་པ་ཁག་དང་སྡེ་ཚན་ཁག་གིས་ཆབ་སྲིད་ཀྱི་ཚུགས་གནས་སྔར་བས་མཐོ་རུ་གཏོང་བ་དང་།སྤྱི་ཁྱབ་ཧྲུའུ་ཅི་དང་ཏང་ཀྲུང་དབྱང་གིས་གཏན་འབེབས་གནང་བའི་སྒྱུར་བཅོས་ཀྱི་ལས་འགན་ཁག་ཇི་མ་ཇི་བཞིན་དོན་འཁྱོལ་བྱེད་པ།ལས་ཁུངས་སྒྱུར་བཅོས་ལ་སྐུལ་འདེད་གཏོང་རྒྱུ་དེ་སྲོག་ཤིང་ལ་གོང་བཀུར་དང་།ཡིད་ཆེས།ལྷག་བསམ་རྣམ་དགསྲུང་སྐྱོང་བཅས་བྱེད་པ་དང་ཏང་ཀྲུང་དབྱང་གི་དབང་གྲགས་དང་གཅིག་སྡུད་གཅིག་གྱུར་གྱི་འགོ་ཁྲིད་སྲུང་སྐྱོང་མཐའ་གཅིག་ཏུ་བྱེད་པའི་ཞིབ་ཕྲའི་བྱ་སྤྱོད་ལ་བརྩི་བ་བཅས་ཀྱི་ཐོག་ནས་ལས་ཁུངས་སྒྱུར་བཅོས་ཀྱི་དངོས་ཡོད་ཕན་འབྲས་ལ་བརྟེན་ཏེ་སྤྱི་ཁྱབ་ཧྲུའུ་ཅི་དང་ཏང་ཀྲུང་དབྱང་ལ་སྙིང་དབུས་ནས་བརྩི་བཀུར་དང་ལྷག་བསམ་རྣམ་དག་མཐའ་གཅིག་ཏུ་བྱེད་ལུགས་མཚོན་པར་བྱེད་དགོས།ཏང་གིས་ཕྱོགས་ཡོངས་ལ་འགོ་ཁྲིད་བྱེད་པའི་རྩ་དོན་གལ་ཆེན་དང་།ནང་གནས་ཀྱི་བླང་བྱ།ལས་འགན་གལ་ཆེན་བཅས་གནད་ལ་འཁེལ་བའི་ངང་ཁོང་དུ་ཆུད་པ་དང་མཐའ་འཁྱོངས་བྱས་ནས་ཏང་གི་འགོ་ཁྲིད་ཕྱོགས་ཡོངས་ལ་ཁྱབ་པ་དང་ལས་ཁུངས་སྒྱུར་བཅོས་ཀྱི་བརྒྱུད་རིམ་ཧྲིལ་པོར་སྤྱི་འདོམས་བྱེད་དགོས།ཕན་ཚུན་གཞོགས་འདེགས་ཀྱིས་ལས་དོན་བསྒྲུབ་རྒྱུམཐའ་འཁྱོངས་བྱེད་པ་དང་།ལས་ཁུངས་ཁུ་བསྡུ་དང་དབང་ཆ་གཤམ་སྤྲོད་དང་ས་གནས་ཀྱི་སྦྲེལ་མཐུད་ཀྱི་འབྲེལ་བ་ཐག་གཅོད་ཡང་དག་བྱེད་པ།གཙོ་གནད་འགག་སྒྲོལ་དང་དོན་འཁྱོལ་ལ་དམ་འཛིན་ཡག་པོ་བྱེད་པ་བཅས་ཀྱི་ཐོག་ནས་སྒྱུར་བཅོས་རིམ་བཞིན་གཏིང་ཟབ་ཀྱི་ཕྱོགས་སུ་སྐུལ་འདེད་བརྟན་པོ་གཏོང་དགོས།ལས་ཁུངས་སྒྱུར་བཅོས་ཁྲོད་ཀྱི་ཆབ་སྲིད་ཀྱི་སྒྲིག་ཁྲིམས་དང་།རྩ་འཛུགས་ཀྱི་སྒྲིག་ཁྲིམས།སྒྲིག་གཞིའི་སྒྲིག་ཁོངས་ཀྱི་སྒྲིག་ཁྲིམས།ལས་བྱེད་མི་དོན་གྱི་སྒྲིག་ཁྲིམས་སོགས་ཀྱི་སྒྲིག་ཁྲིམས་ཁག་ལ་བརྩི་སྲུང་ནན་པོ་ཞུས་ནས་གང་གསུང་དེ་སྒྲུབ་ཐུབ་པའི་འགན་ལེན་བྱེད་དགོས།ལས་ཁུངས་སྒྱུར་བཅོས་དང་ཕྱོགས་གཞན་དག་གི་ལས་དོན་གྱི་འབྲེལ་བ་ཐག་གཅོད་ཡང་དག་བྱས་ནས་འདི་ལོའི་ལས་འགན་ཁག་ཏན་ཏན་ཏིག་ཏིག་གི་སྒོ་ནས་ལེགས་སྒྲུབ་བྱེད་དགོས་པའི་ནན་བཤད་བྱས་པ་རེད།ཚོགས་འདུའི་ཐོག་ལོའི་ཟླ་ཚེས་ཉིན་ཀྲུང་གོ་གུང་ཁྲན་ཏང་བོད་རང་སྐྱོང་ལྗོངས་སྐབས་དགུ་པའི་ཚང་འཛོམས་གྲོས་ཚོགས་ཐེངས་བཞི་པ་ལྷ་སར་འཚོག་རྒྱུའི་གཏན་འབེབས་བྱས་པ་དང་།ཚོགས་འདུའི་གྲོས་རིམ་གཙོ་བོ་ནི་ལས་ཁུངས་སྒྱུར་བཅོས་ཀྱི་འབྲེལ་ཡོད་དོན་གནད་ལ་ཞིབ་འཇུག་བྱ་རྒྱུ་དེ་ཡིན་པ་རེད།